《和赵先生述怀》
明代·郭廑

高风雅调忆谁弹，独抱瑶琴祗自叹。黄叶迥随秋雨暝，青山空掩暮云寒。

沅湘日夕兰堪采，彭泽霜前菊可餐。忽忆故人霄汉上，题诗多寄别离难。

作者简介：郭廑，字敬夫，福州人，有《镜湖清唱》。徐兴公云：敬夫，吾乡隐君子，百年来罕有知者。其《题青铺岭绝句》云：“家林想在空濛外，一带螺江隐翠微”。又有“门前湖白与山青，分携空过白湖亭”之句。其所居当在白湖螺浦之间，与赵景哲相邻并也。